# Kertomus Karjalan teologisen seuran toiminnasta vuonna 2017

1. **Yleistä**

Karjalan teologinen seura on perustettu Joensuussa keväällä 2003. Seuran tehtävänä on tarjota ekumeeninen keskustelufoorumi itäsuomalaiselle teologikunnalle sekä osallistua ajankohtaiseen yhteiskunnalliseen keskusteluun. Näitä tavoitteita seura toteutti toimintavuoden aikana muun muassa järjestämällä esitelmätilaisuuksia ja valmistelemalla symposiumia.

Seura on pyrkinyt tilaisuuksien teemoissa ottamaan huomioon ajankohtaisuuden sekä liittymisen lännen ja idän kirkon perinteisiin.

Karjalan teologinen seura on Tieteellisten seurain valtuuskunnan (TSV) jäsen.

1. **Vuosikokous, hallitus ja toimihenkilöt**

Karjalan teologisen seuran vuosikokous pidettiin 28.3.2017. Läsnä oli 8 seuran jäsentä.

Vuosikokous valitsi professori Hannu Mustakallion hallituksen puheenjohtajaksi vuodeksi eteenpäin. Hallituksen varsinaisiksi jäseniksi valittiin erovuorossa olleet tohtori Kati Kemppainen ja professori Jouko Kiiski. Varajäseniksi valittiin kirkkoherra Ville Ojala ja pastori Salla Romo. Lisäksi hallitukseen ovat toimintavuonna kuuluneet hiippakuntadekaani Sakari Häkkinen ja yliopistotutkija Pekka Metso.

Läntisen teologian opiskelijoiden ainejärjestöä Fides Ostiensista hallituksessa on edustanut Sara Salonen ja ortodoksisen teologian opiskelijoiden ainejärjestöä Pististä Harri Linna.

Seuran varapuheenjohtajana on toiminut Pekka Metso, rahastonhoitajana pastori Marita Tiili 31.1. saakka ja sen jälkeen TK Katariina Pehkonen sekä julkaisusihteerinä Hannu Mustakallio.

Seuran sihteerinä on toiminut elokuuhun saakka Katariina Pehkonen ja syyskuusta eteenpäin TK Asser Spoof.

Vuoden 2017 aikana hallitus piti viisi kokousta, joissa käsiteltiin yhteensä 67 asiakohtaa.

1. **Jäsenet**

Seuralla oli vuoden 2017 lopussa yhteensä 124 jäsentä (edellisenä vuonna 127), joista kunniajäseniä oli 3 (3), varsinaisia jäseniä 92 (99), opiskelijajäseniä 11 (7) ja kannatusjäseniä 18 (18). Kannatusjäseniin kuuluivat Kuopion, Mikkelin ja Lapuan hiippakuntien tuomiokapitulit sekä 15 Kuopion hiippakunnan seurakuntaa.

1. **Toiminta**
   1. Yleisöillat

Seura järjesti vuonna 2017 kuusi yleisöiltaa. Tilaisuuksien osanottajamäärä oli yhteensä 117 henkeä.

Seuraavassa on lueteltu yleisöillat, niiden teemat, alustajat ja osanottajamäärät.

|  |  |  |  |
| --- | --- | --- | --- |
| **Pvm** | **Teema** | **Alustaja** | **Yleisömäärä** |
| 14.2.2017 | Uskontodialogin mahdollisuudet ja kompastuskivet | Professori Reijo E. Heinonen | 21 |
| 7.3.2017 | Intian kirkot, kasti ja nouseva dalit-liike | Dosentti Mikko Malkavaara | 26 |
| 28.3.2017 | Pelastus ja yhteiskunta. Katsaus eräisiin Lutherin teologian suomalaisiin tulkintoihin | Professori Antti Raunio | 18 |
| 29.9.2017 | Kilvoittelua, ihmeitä, politiikkaa, lähetystyötä. Luostarien monet roolit Karjalassa ennen Venäjän vallankumousta | Dosentti Teuvo Laitila | 23 |
| 24.10.2017 | Yksi totuus Kristuksessa vai monta totuutta - aasialaisen teologian näkökulmia. | Hiippakuntasihteeri Jukka Helle | 18 |
| 21.11.2017 | Kreetan yleisortodoksinen synodi. Uudenlaista ortodoksisen yhteyden etsimistä ja ekumenian tulkintaa | Yliopistotutkija Pekka Metso | 11 |

* 1. Vuoden 2018 symposiumin valmistelu

Seura on päättänyt järjestää seuraavan symposiuminsa Joensuussa 12. – 13.2.2018. Symposiumin yleisteemana tulee olemaan *Valta*. Valmistelutyöryhmään ovat kuuluneet Hannu Mustakallio, Pekka Metso, yliopistonlehtori Heikki Salomaa, Jouko Kiiski ja Katariina Pehkonen, jonka tilalla toimi syyskuusta eteenpäin Asser Spoof. Valmistelutyöryhmä on työskennellyt tiiviisti syksystä lähtien.

* 1. Muu toiminta

Seura nimesi vuoden opiskelijoiksi läntisen teologian opiskelijan Katja Räsänen-Vesalan ja ortodoksisen teologian opiskelijan Päivi Romppasen. Räsänen-Vesalalle luovutettiin kirjalahjakortti Suomalaiseen kirjakauppaan Fides Ostiensiksen vuosijuhlassa 26.4.2017 ja Romppaselle Pistiksen vuosijuhlassa 11.10.2017. Kirjalahjakortin arvo nostettiin 200 euroon.

1. **Tiedotus**

Seuran toiminnasta kerrottiin jäsenille jäsenkirjeiden välityksellä sekä yliopiston piirissä. Pääasiallisena tiedotuskanavana oli sähköposti. KTS on tiedottanut myös muista Joensuussa järjestettävistä toimialaansa liittyvistä tilaisuuksista.

Seuran esitettä on jaettu Kuopion hiippakunnassa papiksi vihittävien ordinaatiovalmennuksen yhteydessä.

Yleisöilloista tiedotettiin lisäksi *Kirkkotien*, *Karjalaisen* ja *Karjalan Heilin* välityksellä, seuran Facebook-seinällä, Mikkelin ja Kuopion hiippakuntien sivuilla, yliopiston tapahtumakalenterissa sekä *teologia.fi-*sivustolla. Seuralla on omat verkkosivut osoitteessa [www.karjalanteologinenseura.fi](http://www.karjalanteologinenseura.fi). Seura on ollut Facebookissa yhtenä osapuolena myös Tieteelliset teologiset seurat -sivulla.

1. **Talous**

Seuran talous perustui ennen muuta jäsenmaksutuloihin. Jäsenmaksu oli 20 euroa varsinaisilta jäseniltä, 7 euroa opiskelijajäseniltä ja 120 euroa kannatusjäseniltä.

Jäsenmaksunsa suoritti vuonna 2017 yhteensä 73 (vuonna 2016 vastaavasti 82) varsinaista jäsentä 92:stä (yksi maksoi 30 euroa), 7(6)opiskelijajäsentä 11:stä ja 18(18) kannatusjäsentä 18:sta. Hallituksen jäseniltä ja varajäseniltä (5 + 2), rahastonhoitajalta (1) sekä kunniajäseniltä (3) ei ole peritty jäsenmaksua. Jäsenmaksutulot olivat 3 960 (3 769) euroa.

Suurimmat menoerät olivat symposiumin järjestämiseen liittyvät kustannukset, sihteerin ja rahastonhoitajan palkkakulut sekä yleisöiltojen esitelmöijien matka- ja majoituskulut.

Seuran taloudellinen tulos osoittaa ylijäämää 1 189,12 euroa.

Seuran verkkosivuilla on ollut Pohjois-Karjalan Sähkön (PKS) mainos.

Seuran toiminnantarkastajana on toiminut lehtori Juhani Sainio ja varatoiminnantarkastajana hallintojohtaja Tommi Mäki. Seuran palkanlaskennasta on huolehtinut Tilitoimisto Laskentatulos Oy (Terttu Huovinen).